Sony lancerer PlayStation Classic: Den originale PlayStation 1 i ministørrelse

Hvis du er gammel nok har du med stor sandsynlighed haft en PS 1. Nu kommer så PlayStation Classic, der er en ny spillekonsol i ministørrelse. Den ligner på en prik den originale PlayStation® og leveres med 20 forudindlæste originalspil. Den nye lille konsol lanceres den 3. december 2018 i Japan, Nordamerika og Europa.

1994 har ringet og vil… Never mind

Den originale PlayStation havde sin debut i Japan den 3. december 1994 og havde med  3DCG-gengivelse i realtid og CD-ROM drev en enorm indflydelse på spilbranchen i 1990’erne og tiden derefter.

Classics design minder om PlayStation, bl.a. knappernes layout samt controllere og dens ydre, men størrelsen er 45 % mindre end den originale konsol. 20 forudindlæste spil som f.eks. Final Fantasy VII (SQUARE ENIX Co.,LTD.), Jumping Flash (SIE), R4 Ridge Racer Type 4, Tekken 3 (BANDAI NAMCO Entertainment Inc.), og Wild Arms (SIE).

Den nye konsol er en del mindre end den originale

Nye brugere kan begynde her…

Classic er designet til både nostalgiske PlayStation-fans, som nød at spille på den originale PlayStation, og til gamere, der måske ikke har prøvet PlayStation, men gerne vil opleve klassiske PS-spil fra 1990’erne.

Classic har et medfølgende HDMITM-kabel til at forbinde en ekstern skærm, f.eks. en TV-skærm, og et medfølgende USB-kabel, der skal forbindes med en AC-adapter til USB (sælges separat) for at få strøm fra stikkontakten. På udvalgte understøttede titler kan brugerne spille med eller mod deres venner med de to controllere, som følger med konsollen.

PS Classic har en vejledende udsalgspris på € 99.99 i Europa, men priser kan variere efter lokal moms og skat.

Sony lancerer PlayStation Classic: Den originale PlayStation 1 i ministørrelse